 Marxuum Maxamed Saalax Xaaji Xasan Aniis waxa uu ka mid ahaa dadka haldoorka ah ee u dhashay Somaliland ee aqoon, tacab iyo waxtar aan la qiyaasi karin u huray dadkiisa iyo dalkiisa, isagoo kaalin wayn ku lahaa dadaalladii halgankii dalka, nabadayntii iyo hub-ka-dhigistii dadka, dhismihii dawladnimada iyo horumarinta waxbarashada waddanka, isla markaana xilal kala duwan ka soo qabtay dawladihii kala dambeeyey ee soo maray Somaliland oo uu markii u dambeeyey ahaa Isu-duwihii Wasaaradda Waxbarashada ee Gobolka Sanaag. 